SL Uradni list Evropske unije L 76/1

SKLEP SKUPNEGA ODBORA EGP

št. 123/2011

z dne 2. decembra 2011

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 112/2011 z dne 21. oktobra 2011 (1).

(2) Sklep Komisije 2010/749/EU z dne 2. decembra 2010 o spremembi Odločbe 2007/453/ES glede BSE-statusa Indije, Peruja, Paname in Južne Koreje (2) je treba vključiti v Sporazum.

(3) Sklep Komisije 2010/761/EU z dne 7. decembra 2010 o spremembi prilog I in II k Sklepu 2010/221/EU glede odobrenih nacionalnih ukrepov Madžarske in Združenega kraljestva za spomladansko viremijo pri krapih (3) je treba vključiti v Sporazum.

(4) Sklep Komisije 2011/187/EU z dne 24. marca 2011 o spremembi Sklepa 2010/221/EU o odobritvi nacionalnih ukrepov za preprečitev vnosa ostreidnega herpesvirusa 1 μνar (OsHV-1 μνar) v nekatera območja Irske in Združenega kraljestva (4) je treba vključiti v Sporazum.

(5) Za Islandijo se ta sklep uporablja s prehodnim obdobjem, določenim v odstavku 2 uvodnega dela poglavja I Priloge I, za področja, ki se za Islandijo niso uporabljala pred spremembo tega poglavja s Sklepom Skupnega odbora EGP št. 133/2007 z dne 26. oktobra 2007 (5).

(6) Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I. Ta sklep se zato ne uporablja za Lihtenštajn –

SPREJEL NASLEDNJI SKLEP:

Člen 1

Poglavje I Priloge I k Sporazumu se spremeni:

1. v točki 94 (Sklep Komisije 2010/221/EU) v delu 4.2 se doda naslednje: „, kakor ga spreminja: — 32010 D 0761: Sklep Komisije 2010/761/EU z dne 7. decembra 2010 (UL L 322, 8.12.2010, str. 47), — 32011 D 0187: Sklep Komisije 2011/187/EU z dne 24. marca 2011 (UL L 80, 26.3.2011, str. 15).“;

2. v točki 49 (Odločba Komisije 2007/453/ES) v delu 7.2 se doda naslednja alinea: „— 32010 D 0749: Sklep Komisije 2010/749/EU z dne 2. decembra 2010 (UL L 318, 4.12.2010, str. 47).“

Člen 2

Besedila sklepov 2010/749/EU, 2010/761/EU in 2011/187/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 3. decembra 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 2. decembra 2011 Za Skupni odbor EGP Predsednik Kurt JÄGER

(1) UL L 341, 22.12.2011, str. 72.

(2) UL L 318, 4.12.2010, str. 47.

(3) UL L 322, 8.12.2010, str. 47.

(4) UL L 80, 26.3.2011, str. 15.

(5) UL L 100, 10.4.2008, str. 27.

(6) Navedena ni nobena ustavna zahteva.